title: Εκτελεστικός κανονισμός (ΕΕ) αριθ. 484/2013 της Επιτροπής, της 24ης Μαΐου 2013 , για την τροποποίηση του κανονισμού (ΕΚ) αριθ. 718/2007 για την εφαρμογή του κανονισμού (ΕΚ) αριθ. 1085/2006 του Συμβουλίου για τη θέσπιση μηχανισμού προενταξιακής βοήθειας (ΜΠΒ)

text:
               25.5.2013

               EL

               Επίσημη Εφημερίδα της Ευρωπαϊκής Ένωσης

               L 139/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 484/2013 ΤΗΣ ΕΠΙΤΡΟΠΉΣ
   της 24ης Μαΐου 2013
   για την τροποποίηση του κανονισμού (ΕΚ) αριθ. 718/2007 για την εφαρμογή του κανονισμού (ΕΚ) αριθ. 1085/2006 του Συμβουλίου για τη θέσπιση μηχανισμού προενταξιακής βοήθειας (ΜΠΒ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1085/2006 του Συμβουλίου, της 17ης Ιουλίου 2006, για τη θέσπιση μηχανισμού προενταξιακής βοήθειας (ΜΠΒ) (1) («κανονισμός ΜΠΒ»), και ιδίως το άρθρο 3 παράγραφος 3,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 718/2007 της Επιτροπής, της 12ης Ιουνίου 2007, για την εφαρμογή του κανονισμού (ΕΚ) αριθ. 1085/2006 του Συμβουλίου για τη θέσπιση μηχανισμού προενταξιακής βοήθειας (ΜΠΒ) (2), προβλέπει λεπτομερείς κανόνες για την εφαρμογή του κανονισμού ΜΠΒ.

               (2)

               Για την επίτευξη των στόχων στο πλαίσιο των τομέων συνδρομής της συνιστώσας που αφορά τη βοήθεια που καλύπτει τη μεταβατική περίοδο και τη θεσμική ανάπτυξη, για ορισμένες ενέργειες, όπως εκείνες που συμβάλλουν στην επίλυση των στεγαστικών προβλημάτων των προσφύγων και των εκτοπισθέντων ατόμων στα Δυτικά Βαλκάνια, η επιλεξιμότητα των δαπανών για την αγορά γης και υπαρχόντων ακινήτων είναι απολύτως απαραίτητη και συνιστά τον πυρήνα της δράσης. Η επιλεξιμότητα των δαπανών για την αγορά γης και υπαρχόντων ακινήτων θα πρέπει να προβλέπεται σε νέα παρέκκλιση.

               (3)

               Επομένως, ο κανονισμός (ΕΚ) αριθ. 718/2007 πρέπει να τροποποιηθεί αναλόγως.

               (4)

               Οι διατάξεις του παρόντος κανονισμού είναι σύμφωνες με τη γνώμη της επιτροπής ΜΠΒ,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 66 παράγραφος 3 του κανονισμού (ΕΚ) αριθ. 718/2007, προστίθεται το ακόλουθο στοιχείο δ):

               «δ)

               αγορά γης και υπαρχόντων ακινήτων όταν δικαιολογείται από τη φύση της ενέργειας».

         Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Μαΐου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 210 της 31.7.2006, σ. 82.

      (2)  ΕΕ L 170 της 29.6.2007, σ. 1.


title: Εκτελεστικός κανονισμός (ΕΕ) αριθ. 968/2012 της Επιτροπής, της 19ης Οκτωβρίου 2012 , σχετικά με αύξηση της αλιευτικής ποσόστωσης 2012-2013 για τον γαύρο στον Βισκαϊκό Κόλπο κατά τις ποσότητες που διατηρήθηκαν από τη Γαλλία την αλιευτική περίοδο 2011-2012 σύμφωνα με το άρθρο 4 παράγραφος 2 του κανονισμού (ΕΚ) αριθ. 847/96 του Συμβουλίου

text:
               20.10.2012

               EL

               Επίσημη Εφημερίδα της Ευρωπαϊκής Ένωσης

               L 290/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 968/2012 ΤΗΣ ΕΠΙΤΡΟΠΉΣ
   της 19ης Οκτωβρίου 2012
   σχετικά με αύξηση της αλιευτικής ποσόστωσης 2012-2013 για τον γαύρο στον Βισκαϊκό Κόλπο κατά τις ποσότητες που διατηρήθηκαν από τη Γαλλία την αλιευτική περίοδο 2011-2012 σύμφωνα με το άρθρο 4 παράγραφος 2 του κανονισμού (ΕΚ) αριθ. 847/96 του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 847/96 του Συμβουλίου, της 6ης Μαΐου 1996, που αφορά τη θέσπιση συμπληρωματικών όρων για την ετήσια διαχείριση των TAC και των ποσοστώσεων (1), και ιδίως το άρθρο 4 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 4 παράγραφος 2 του κανονισμού (ΕΚ) αριθ. 847/96, τα κράτη μέλη μπορούν να ζητούν από την Επιτροπή, πριν από τις 31 Οκτωβρίου του έτους εφαρμογής της αλιευτικής ποσόστωσης που τους έχει χορηγηθεί, να διατηρήσουν έως το 10 % της ποσόστωσης κατ’ ανώτατο όριο προς μεταφορά στο επόμενο έτος. Η Επιτροπή αυξάνει την αντίστοιχη ποσόστωση κατά τη διατηρηθείσα ποσότητα.

               (2)

               Για την αλιευτική περίοδο 2011/2012, ο κανονισμός (ΕΕ) αριθ. 716/2011 του Συμβουλίου (2) χορήγησε στην Γαλλία ποσόστωση 2 970 τόνων γαύρου στον Βισκαϊκό Κόλπο.

               (3)

               Ωστόσο, λαμβανομένων υπόψη των ανταλλαγών αλιευτικών δυνατοτήτων σύμφωνα με το άρθρο 20 παράγραφος 5 του κανονισμού (ΕΚ) αριθ. 2371/2002 του Συμβουλίου (3), των μεταφορών ποσοστώσεων σύμφωνα με το άρθρο 4 παράγραφος 2 του κανονισμού (ΕΚ) αριθ. 847/96 ή/και της ανακατανομής και μείωσης των αλιευτικών δυνατοτήτων σύμφωνα με τα άρθρα 37 και 105 του κανονισμού (ΕΚ) αριθ. 1224/2009 του Συμβουλίου (4), η ποσόστωση που διέθετε η Γαλλία για το εν λόγω απόθεμα κατά την αλιευτική περίοδο 2011-2012 ανερχόταν σε 6 362 τόνους.

               (4)

               Στο τέλος της εν λόγω αλιευτικής περιόδου η Γαλλία ανέφερε αλιεύματα γαύρου στον Βισκαϊκό Κόλπο συνολικού ύψους 4 198 τόνων.

               (5)

               Η Γαλλία ζήτησε, σύμφωνα με το άρθρο 4 παράγραφος 2 του κανονισμού (ΕΚ) αριθ. 847/96, ένα μέρος της οικείας ποσόστωσης γαύρου για την αλιευτική περίοδο 2011-2012 να διατηρηθεί και να μεταφερθεί στην επόμενη αλιευτική περίοδο. Εντός των ορίων που αναφέρονται στον εν λόγω κανονισμό οι ποσότητες που διατηρήθηκαν θα πρέπει να προστεθούν στην ποσόστωση που έχει καθοριστεί με τον κανονισμό (ΕΕ) αριθ. 694/2012 του Συμβουλίου (5) για την αλιευτική περίοδο 2012-2013.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η αλιευτική ποσόστωση για τον γαύρο στον Βισκαϊκό κόλπο που έχει χορηγηθεί στην Γαλλία με τον κανονισμό (ΕΕ) αριθ. 694/2012 αυξάνεται κατά 636 τόνους.

               Κωδικός χώρας

               Κωδικός αποθέματος

               Είδος

               Ονομασία ζώνης

               Τελική ποσόστωση 2011/2012

               Αλιεύματα 2011/2012

               % τελικής ποσόστωσης

               Μεταφερόμενη ποσότητα

               Αρχική ποσόστωση 2012/2013
               κανονισμός (ΕΚ) αριθ. 694/2012

               Αναθεωρηθείσα ποσόστωση 2012/2013

               FRA

               ANE/08.

               Γαύρος

               VIII (Βισκαϊκός κόλπος)

               6 362 t

               4 198 t

               65,9 %

               636 t

               2 070 t

               2 706 t

         Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Οκτωβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 115 της 9.5.1996, σ. 3.

      (2)  ΕΕ L 193 της 23.7.2011, σ. 11.

      (3)  ΕΕ L 358 της 31.12.2002, σ. 59.

      (4)  ΕΕ L 343 της 22.12.2009, σ. 1.

      (5)  ΕΕ L 203 της 31.7.2012, σ. 26.